Drepanidini
ʻIʻiwi Animalia — Chordata Subphylum : Vertebrata  Classis : Aves  Ordo : Passeriformes  Subordo : Passeri  Superfamilia : Passerida  Familia : Fringillidae  Subfamilia : Carduelinae  Tribus : Drepanidini      Subdivisiones: Genera Vide commentarium. Synonyma Drepanididae Drepanidini(vide commentarium) Drepaniidae Drepanidinae Drepanidini sunt tribus vel grex tantus parvarum avium subordinis Passerorum ordinis Passeriformium, quae in Havaiis endemicae sunt, cum avibus generis Carpodaci artissime cognatae. Quarum magna diversitas morphologica ex radiatione adaptiva in circumiectis insularibus effecta est. Antequam rationes phylogeneticae moleculares excogitatae sunt, coniunctio drepanidinorum aliarumque specierum aviariarum controversa fuerat. Aliquot eruditi drepanidinos familiam Drepanididas, sed alii eos subfamiliam Drepanidinas familiae Fringillidarum putant. Omnis autem grex "Drepanidini" appellabatur in tractationibus ubi emberizidae et passerellidae inter fringillidas comprehendebantur; quod nomen unius subgregis avium aliis hodie praeponitur. Omnis grex recentissime inter carduelinas digestus est.